Pierro Vineyards -- Wilyabrup | Lasoo
Pierro Vineyards -- Wilyabrup
PH: (08) 9755 6220
Opening times not supplied. Please phone Pierro Vineyards on (08) 9755 6220 KVB NUUSBLAD: KITSOPLOSSINGS WERK NIE...
Die Suid-Afrikaanse ekonomie het nog altyd ’n inherente vermoë gehad om krisisse in die wêreldekonomie te oorleef. Hierdie vermoë is die resultaat van meer as ’n eeu se ontwikkeling onder wyse en doeltreffende staatsbestuur. Daar is genoeg aanduidings dat ekonomiese beplanning tans nie meer aan die hoë standaarde van die verlede voldoen nie. Ons verwys kortliks na ’n paar gevalle.
Die omstrede tolhekprojek in Gauteng bly in die nuus vanweë die onbeholpe beplanning wat daarmee gepaard gaan. Blykbaar sal die administrasiekoste van die tolhekke sowat 30% van die inkomste insluk. Dit word vergelyk met die minimale koste van slegs twee tot drie persent om belastinggeld in te samel. Waarom word die fondse vir paaie en vervoer nie gewoonweg deur die belastingstelsel gevorder nie? Verder is dit duidelik dat die tolhekke oral verset uitlok en dit hou niks goeds in vir die toekoms van dié projek nie.
’n Ekonoom van Nedbank wys op die feit dat daar in die jongste begroting nie werklik oplossings aangebied word vir die groot probleem van werkloosheid nie. Volgens die nouer definisie beloop werkloosheid tans 24%, terwyl dit in terme van die breër definisie 35% beloop. Almal besef dat dit toegeskryf moet word aan swak beplanning en gebrekkige investering.
Een van die kitsoplossings waarmee die Zuma-regering vorendag kom, is om nog meer poste in die staatsdiens te skep. Die globale salarisrekening van die staat is reeds baie hoog en daar word gegis dat die onlangse opflikkering in verbruikersbesteding eintlik net aan verhoogde salarisse vir staatsamptenare toegeskryf moet word. So sal die probleem van werkloosheid nie werklik aangespreek word nie.
’n Kortsigtige benadering in verband met kragvoorsiening het ons land sedert 2008 in ’n ernstige energiekrisis gedompel. Tans word steenkoolkragsentrales teen ’n versnelde tempo opgerig om die tekort die hoof te probeer bied. ’n Langtermyn visie ontbreek om aandag te gee aan die gebruik van ander bronne soos sonkrag, hidrokrag en windkrag. Kernenergie is wel omstrede maar Suid-Afrika beskik reeds sedert die eeuwending oor die nodige kundigheid om kernkrag veilig op te wek maar die potensiaal word nie ten volle benut nie.
Professor Mark Swilling van die Universiteit van Stellenbosch het pas ernstige kritiek uitgespreek teen die regering se verkoop van grondstowwe aan Brasilië, Rusland, Indië en China.
Daar is reeds begin met die grootskaalse uitvoer van Suid-Afrikaanse steenkool na China. Hy wys daarop dat ons land se steenkoolreserwes waarskynlik vinniger uitgeput gaan raak as wat verwag is. Die oorblywende voorraad steenkool in Suid-Afrika word in nuwe studies net op 10 miljard ton geraam en nie 28 miljard ton soos amptelik geraam word nie.
Die versnelde uitvoer van grondstowwe is uiteraard ’n kitspoging om valuta te verdien pleks van produktiewe nywerhede te ontwikkel waarin ons land se grondstowwe verwerk kan word. Lande wat tans baie sterk groei, soos China en Indië, vervaardig eerder produkte waarmee hulle op die wêreldmarkte kan meeding. Dit wil voorkom of die regering se adviseurs dit glad nie raakgesien het nie.